ICHI:เผชิญเส้นทางที่ยากลำบากแนะนำ”ขาย”เป้าหมาย 9.10 บาท
ICHI โดยมีความกังวลต่อผลประกอบการในช่วงที่เหลือของปี หลังจากบริษัทประกาศผลการดำเนินออกมาไม่ดีนักในไตรมาส 2/59 ซึ่งควรจะเป็นช่วงที่สูงสุดของบริษัทคงคำแนะนำ ขาย ปรับราคาเป้าหมายลงเป็น 9.10 บาท

15 ส.ค. 2559

บล.ซีไอเอ็มบี  ระบุในบทวิเคราะห์วันนี้(15 ส.ค.) ว่า บริษัท อิชิตัน กรุ๊ป จำกัด (มหาชน) หรือ ICHI กำไรสุทธิคิดเป็น 47% ของประมาณการเดิม อย่างไรก็ตามการแข่งขันที่รุนแรงและการหดตัวของตลาดชาเขียวพร้อมดื่มเป็นประเด็นหลักที่น่ากังวล
โดยมีความกังวลต่อผลประกอบการในช่วงที่เหลือของปี หลังจากบริษัทประกาศผลการดำเนินออกมาไม่ดีนักในไตรมาส 2/59 ซึ่งควรจะเป็นช่วงที่สูงสุดของบริษัท
ทั้งนี้การออกสินค้าใหม่ และการขยายตลาดไปต่างประเทศ โดยเฉพาะอินโดนีเซีย จะเป็นปัจจัยหลักในการหนุนให้ยอดขายกลับมา คงคำแนะนำ ขาย ปรับราคาเป้าหมายลงเป็น 9.10 บาท 